एक दौर ऐसा आएगा जब चेहरे तो इंसानों के होंगे लेकिन दिल शैतान के हो चुके होंगे, दरिंदगी इस हद को पहुंच चुकी होगी कि लोग भेड़िये की तरह ख़ून बहाएंगे, हराम कामों से किसी तरह का कोई परहेज़ नहीं होगा, बुरे कामों की ओर दिलचस्पी बढ़ती जाएगी, अगर आप उन लोगों के बीच जाएंगे तो हमेशा वह झूठ ही बोलेंगे, कोई ख़बर देंगे तो वह भी झूठी ही होगी, और अगर आप उनसे कोई बात करेंगे तो वह आपको झुठला देंगे, और जब उनके बीच से उठ के चले जाएंगे तो आपकी ग़ीबत करेंगे, ऐसे लोगों पर बुरे से बुरे लोगों की हुकूमत होनी चाहिए ताकि इन पर किसी तरह का रहम न करें, और ऐसे लोगों की वजह से नेक लोगों की दुआएं भी क़ुबूल नहीं होंगी।